**Bestyrelsesmøde mandag d. 7. januar 2019 kl. 19.03.**

Deltagere: Frederik, Kaare, Rene, Lennart, Esben, Benny og Ulrik

Afbud: Louise

**Dagsorden**

1. **Underskrift af referat fra bestyrelsesmødet d. 05/12/2018**
2. **Økonomi**
   1. Forventninger til årsregnskabet for 2018
      * De sidste posteringer er ved at være på plads. Vi kommer lidt bedre ud af året på indtægtssiden og regner med at vi samlet går ud med et underskud på omkring 380.000 kr. Det er bedre end budgetteret.
      * Der er spørgsmål til postering af skills og nogle af afdelingsudgifterne, som Frederik skal følge op på. Den nuværende afvigelse er for stor ift budget.
      * Derudover gennemgår Frederik de store afvigelser ift budget med Benner og Mads A.
      * Klubben får et tilskud på 780.000 kr. fra kommunen i 2019 og bestyrelsen drøftede hvad der derudover skulle afsættes på budget 2019 til vedligehold af klubhus og anlæg. Lennart drøfter videre med Mads H og vender tilbage til Frederik, så han ved hvor meget han skal budgettere med.
3. **Budget 2019**
   1. Punktet udsættes til de sidste posteringer er på plads. Frederik fremsender forslag til endeligt budget, hvorefter bestyrelsen kan kommentere via mail inden bestyrelsesmøde i starten af februar.
4. **Generalforsamling 2019**

Dato: tirsdag d. 26. februar

Diverse tidsfrister ordner Benny med Mads H

Dirigent: Benny spørger Benner

Kontingent: Benny finder formulering sammen med Mads H. Derudover skal Frederik nævne på generalforsamlingen at der er frikontingent for spillere på 1. senior og at unge under uddannelse kan få studierabat..  
Emner til drøftelse/beslutning: ingen indkomne forslag

På valg er:

Kasserer: Frederik Falch

3 medl.: Louise, Kaare og Lennart

1 suppl.: Steen Hellmann ønsker at stille op som suppleant.

1. **Fondsansøgninger**

Det foreslås, at vi beslutter kommende fondsansøgninger over mailen.

1. **Klubhus**
   1. Kaare og Lennart taler sammen mhp at koordinere hvornår de nye møbler skal komme til restauranten (det nyanlagte gulv skal være tørt først)
2. **Nyt fra udvalgene**
3. **Næste bestyrelsesmøde**

Mandag d. 4. februar 2019 kl. 19.03 (Der er fondsmøde samme eftermiddag)

1. **Eventuelt**
   1. Det aftales, at Mads A og Mads H fremsender en kort status på deres ansvarsområde forud for hvert bestyrelsesmøde. Derudover skal de deltage på skift på hver andet bestyrelsesmøde. På første møde efter generalforsamlingen inviteres Mads Harder og i april Mads Agner.
   2. Drøftelse af muligheden for at åbne op for pigefodbold i klubben. Enighed om at det skal afprøves og derfor diskuteredes forskellige scenarier for hvilke udfordringer det kunne give rent kapacitetsmæssigt. Benny vil nævne vores drøftelser ifm beretningen på GF.
   3. Skal vi have kunst og lys på resten af anlægget (eller bare bane 3)?
   4. Kan vi lave et temamøde med sportschefen hvor fokus er på hvordan der skabes faste procedurer for 25/50/25 -reglen på tværs af ungdomsårgangene? (Bestyrelsen laver et kort oplæg til sportschef, som kan bruge det til at lave præsentation overordnet plan for implementering i klubben).
   5. Kan vi lave flere sociale arrangementer for at samle klubben på tværs af årgange?
   6. Er der behov for en ’fast’ mand, der kan stå for planlægning og gennemførelse af træning, når de frivillige trænere ikke kan? Mads A og Thomas B skal inddrages i denne debat.
   7. Rene tjekker op på, om proceduren for 1. holdets fortærring i kantinen efter hjemmekampe bliver fulgt.
   8. DBU København har inviteret til informationsmøde om den nye FLU struktur den 16. januar. Ulrik og Benny deltager.
   9. DBU Københavns repræsentantskabsmøde den 25. februar.

Benny og Lennart deltager.

* 1. Rene har talt med sportschefen mhp processen for at etablere et 2. hold blandt de u19 spillere, der rykker op til sommer. Der er ansøgt om indplacering i serie 2 eller 3 hos DBU KBH, men det vides ikke hvor den havner. En indrangering i Serie 5 kan starte diskussionen om placeringen af det lukkede seniorhold, der har spillet sig op i serie 2. Diskussionen tages op, hvis det bliver relevant i foråret.
  2. For at skåne bane 2 mest muligt, har Rene aftalt med sportschefen, at trænerne på de hold, der træner på banen samles og instrueres i hvordan der må trænes på banen for at den ikke bliver ødelagt. Rene beder derudover sportschefen overveje om kortere træningssessions kan give mere kvalitets træning i de perioder hvor mørket gør det svært at træne, hvor der ikke er lys.

Benny Olsen Ulrik Marschall Frederik Falch Louise Bøje

Lennart Deramat Rene Kristensen Kaare Lund Nielsen Esben Schultz